14/11/2013 | Administración LocalMunicipal
Abegondo
Convocatoria de subvencións a entidades sen ánimo de lucro 2013

ANUNCIO Mediante resolución da Alcaldía do 06/11/2013 foi acordado realizar a convocatoria pública para a concesión das subvencións correspondentes a entidades sen ánimo de lucro do Concello de Abegondo. BASES REGULADORAS DA CONVOCATORIA DAS SUBVENCIÓNS A ENTIDADES SEN ÁNIMO DE LUCRO 2013 1. Normativa de aplicación. A presente convocatoria rexerase, ademais de polas disposicións recollidas nesta, polas bases reguladoras das subvencións municipais comprendidas na base 44 de execución do orzamento xeral 2013, que foi aprobado inicialmente na sesión celebrada polo Pleno deste Concello o día 11 de xullo de 2013, e considerado definitivamente aprobado logo de ser publicado para exposición pública no Boletín Oficial da Provincia o día 30 de xullo de 2013 e despois de transcorrer o prazo previsto no artigo 20.1 do RD 500/1990, do 20 de abril, sen se presentar alegacións, e publicado no BOP o 5 de setembro de 2013. Así mesmo, réxese pola Lei 9/2007, do 13 de xuño, de subvencións de Galicia, e pola Lei 38/2003, do 17 de novembro, xeral de subvencións.2. Obxecto, condicións e finalidade da concesión da subvención. É obxecto das presentes bases regular a concesión mediante concorrencia competitiva, de axudas ás asociacións rexistradas no Concello de Abegondo e ás comisións de festas nas seguintes modalidades: a) Para actividades realizadas e adquisición de equipamentos non inventariables realizados polas asociacións no exercicio 2013 e que segundo os seus estatutos lles son propios. b) Celebración de festas patronais. Enténdense como tales as celebracións do día do patrón da parroquia.3. Créditos orzamentarios. As subvencións que se concedan con cargo á presente convocatoria seranlles imputadas aos créditos previstos nas seguintes partidas: a) Subvencións actividades asociacións: partida 337.48002 cunha dotación total de 8.000 €. b) Subvencións festas: partida 338.48001 cunha dotación total de 3.800 €. 4. Requisitos dos solicitantes para solicitar a subvención. Serán requisitos para participar nas diferentes modalidades da presente convocatoria os seguintes: a) Actividades e equipamentos das asociacións: – Carecer de ánimo de lucro. – Estar inscrita no Rexistro Municipal de Asociacións. – Desenvolver as súas actividades no termo municipal de Abegondo ou desenvolver actividades de interese para o Concello. – Non estar incursa en ningún dos supostos de prohibición previstos no artigo 13.2 da Lei 38/2003, do 17 de novembro, xeral de subvencións. b) Festas patronais: – Carecer de ánimo de lucro. – Desenvolver as súas actividades no termo municipal de Abegondo. – Ter concedido o correspondente permiso do Concello de Abegondo para realizar as festas patronais.5. Condicións. a) Cada asociación só poderá realizar unha solicitude de subvención das reguladas na presente convocatoria ademais das previstas para festas patronais. b) O importe do conxunto de axudas ou subvencións concedidas polas distintas administracións públicas non poderá ser superior ao orzamento presentado da asociación. c) Obriga do reintegro, total ou parcial, da subvención percibida en caso de incumprimento das condicións establecidas para a súa concesión. d) Obriga do beneficiario de facilitar toda a información que lle sexa requirida polos órganos fiscalizadores públicos no exercicio das súas funcións. e) A falta de presentación da documentación xustificativa no prazo previsto nas presentes bases supón a perda subvención concedida.6. Documentación. a) Actividades e equipamento das asociacións:  Solicitude en modelo normalizado que se facilitará no Rexistro municipal (modelo I) e que incluirá: – Programa da actividade que se vai subvencionar, orzamento total e cantidade solicitada ou descrición do equipamento solicitado, finalidade deste e cantidade solicitada. – Número de asociados en activo. – Declaración do presidente da asociación de estar ao día das obrigas tributarias e da Seguridade Social. – Declaración do presidente da entidade de non estar incursa en ningún dos supostos de prohibición previstos no artigo 13.2 da Lei 38/2003, do 17 de novembro, xeral de subvencións. – Certificación do acordo de nomeamento dos membros da xunta directiva da asociación con expresión do nome, DNI e cargo.  Certificación bancaria dun número de conta a nome da asociación. b) Festas patronais: I. Se o solicitante está constituído como asociación deberá presentar a mesma documentación que a prevista para as subvencións dirixidas ás asociacións (modelo I). II. Se o solicitante non está constituído como asociación deberá presentar a solicitude en modelo normalizado (Modelo II) que se facilitará no Rexistro municipal e que incluirá: – Programa da actividade que se vai subvencionar, orzamento total desta e subvención solicitada. – Compromiso dos integrantes de realizar a actividade. – Declaración do representante da entidade de non estar incursa en ningún dos supostos de prohibición previstos no artigo 13.2 da Lei 38/2003, de 17 de novembro, xeral de subvencións. – Compromiso do representante de dedicar as cantidades subvencionadas á actividade. – Escrito subscrito polos integrantes da comisión nomeando representante para os efectos de trámites administrativos e de recepción do importe da subvención.  Certificado da conta bancaria da comisión ou do representante da comisión. III. No caso de que as festas patronais sexan realizadas por unha asociación que tamén solicita a subvención para actividades ao abeiro desta convocatoria, deberá presentar a solicitude en modelo normalizado (Modelo III) que se facilitará no Rexistro municipal e que incluirá: – Programa das festas, datas de celebración e orzamento de gastos. – Declaración do presidente conforme a asociación foi a encargada de realizar as festas patronais e que toda a documentación relativa á dita asociación foi presentada na solicitude correspondente á convocatoria de subvencións dirixidas a entidades sen ánimo de lucro para actividades e investimento. c) No caso de que a documentación non variase en relación coa presentada nas convocatorias anteriores, con base no artigo 35 letra f) da Lei 30/1992, do 26 de novembro, do réxime xurídico das administracións públicas e procedemento administrativo común (LRX-PAC), non terá a obriga de achegar: – Certificación do acordo de nomeamento dos membros da Xunta Directiva da asociación con expresión do nome, DNI e cargo. – Certificación bancaria do número de conta a nome da asociación/representante comisión.7. Lugar e prazo de presentación de solicitudes. a) As solicitudes poderán ser presentadas no Rexistro Xeral do Concello de Abegondo, nos lugares de presentación que determina o artigo 38 da LRX-PAC e a través da sede electrónica do Concello de Abegondo https://sede.abegondo.es/ con carácter xeral, no prazo de 10 días naturais, que contarán dende o día seguinte á publicación do anuncio no Diario Oficial de Galicia. b) Se a solicitude non comprendese algúns dos puntos previstos nos apartados anteriores, requiriráselle por escrito ao solicitante para que emende os defectos observados no prazo máximo de dez días, quedando apercibido de que de non facelo así teráselle por desistido na súa petición e arquivaranse as actuacións sen máis trámite, conforme ao previsto no artigo 71 da Lei 30/1992, do 26 de novembro, do réxime xurídico das administracións públicas e procedemento administrativo común.8. Resolución. A concesión da subvención realizarase en réxime de concorrencia competitiva, por Decreto da Alcaldía logo da proposta da Comisión Avaliadora, no prazo de 15 días desde a finalización do prazo para a presentación de solicitudes. Poderán resolverse por separado as subvencións a asociacións e comisións de festas. a) A Comisión Avaliadora estará composta por: Presidente: José Antonio Santiso Miramontes ou concelleiro no que delegue. Vogal: Noelia Carro Vieites. Vogal: María del Mar Carro López. Vogal: María Beatriz Fernández Vázquez. Secretario: José Antonio Varela Doval. b) Valoración das solicitudes. I. Actividades e equipamento das asociacións. Atenderase aos seguintes criterios: Número de asociados: ata 8 puntos. Interese municipal das actividades: ata 10 puntos. Emprego da lingua galega: 2 puntos. II. Festas patronais. As solicitudes de festas pertencentes a parroquias nas que celebren máis dunha festa patronal percibirán ata 360 € a repartir entre as da parroquia en función da tradición do festexo solicitado. As solicitudes de festas pertencentes a parroquias que celebren unha única festa patronal percibirán ata 240 €. c) Notificación: unha vez resolta a convocatoria será notificada a través do taboleiro de anuncios da Casa do Concello e do taboleiro de anuncios da sede electrónica do Concello de Abegondo https://sede.abegondo.es/d) Contra a desestimación expresa ou presunta das solicitudes presentadas poderán presentarse os recursos que procedan.9. Xustificación e pago. a) O prazo para a presentación da documentación xustificativa no Rexistro Xeral do Concello estará aberto ata o día 10 de decembro de 2013. b) Os gastos xustificativos da subvención deben axustarse ás actividades solicitadas. c) O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas supere o custo da actividade subvencionada. d) Se o importe da cantidade xustificada é inferior á concedida, a axuda reducirase proporcionalmente. e) Documentación que debe presentar:  Actividades das asociacións: – Os gastos deberán xustificarse coa factura orixinal ou fotocopia compulsada. – Certificación do presidente da entidade na que se acredite que os gastos xustificados se realizaron nas actividades subvencionadas. – Certificación do presidente da entidade na que se acredite que o importe das axudas públicas ou privadas obtidas para a actividade subvencionada non supera o importe do gasto total que supuxo a actividade.  Festas patronais: No caso de que o solicitante estea constituído como asociación seralle de aplicación o exposto para estas. No caso de que o solicitante non estea inscrito como asociación: – As facturas deberán ir a nome do representante da comisión ou da comisión no caso de que esta teña un CIF dado de alta. – Se a subvención se xustifica con facturas deberá acompañarse da declaración xurada do representante na que se certifique que o gasto reflectido nestas se dedicou á actividade obxecto da subvención. – Serán admitidos como xustificante contratos das orquestras con recibín do representante destas que acredite o pago. O pago realizarase no prazo dun mes desde a aprobación da xustificación.10. Fin da vía administrativa. O acto de resolución da subvención esgota a vía administrativa. De acordo co que dispón o artigo 116 da LRX-PAC, poderá interpoñerse recurso potestativo de reposición ante o alcalde deste Concello no prazo dun mes, que contará dende o día seguinte de recibir a notificación, ou ben directamente recurso contencioso-administrativo ante o Xulgado do Contencioso-Administrativo da Coruña. Disposición adicional. Para os efectos de salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas deben quedar incorporadas ao Rexistro Público de Subvencións. Abegondo, 6 de novembro de 2013. O alcalde José Antonio Santiso Miramontes